**З А П И С Н И К**

од 29-тата седница на Советот на Општина Прилеп, одржана на 21.06.2023 година во салата на Општина Прилеп, со почеток во 12:39 часот.

Добар ден. Почитувани членови на Советот. Ја отворам 29-та седница на Советот на Општина Прилеп и констатирам дека, од вкупно 27 членови на Советот, во моментов имаме 23 членови на Советот, па спрема тоа Советот може полноважно да одлучува.

Ве известувам дека на оваа седница покрај Вас членовите на Советот, поканети се и Градоначалникот на Општина Прилеп, предлагачите на материјали, како и претставниците на средствата за јавно информирање.

Пред да го утврдиме дневниот ред, записникот од 27-та и 28-та седница ги ставам на гласање?

Дали има забелешки по однос на овие два записници?

Бидејќи нема, кој е "ЗА" усвојување на записниците од 27та и 28та седница на Советот?

Дали е некој "ПРОТИВ"? "ВОЗДРЖАНИ"?

Констатирам дека за усвојување на записникот, гласаа 22 ЗА и 1 ВОЗДРЖАН.

Записниците се увоени.

За дневен ред на оваа седница, ги предлагам следните прашања:

**Д Н Е В Е Н Р Е Д**

1. Предлог -Одлука за доделување на хуманитарна помош на Општина Делчево
2. Предлог -Одлука за распределба на финансиски средства од Буџетот на Општина Прилеп за 2023 година, наменети за финансирање на спортски клубови, професионални спортски клубови, здруженија и фондации во областа на спортот, културниот и општествениот живот, по Јавниот Повик бр. 03/2023 согласно Записникот од Комисијата за финансирање и буџет
3. Предлог -Одлука за утврдување Нацрт План за измена и дополнување на Генерален урбанистички план за Град Прилеп со плански период 2013-2023 текстуален дел од планска документација, Општина Прилеп
4. Предлог -Одлука за утврдување на Нацрт детален урбанистички план за четврт 9, блок 9.15, Општина Прилеп, плански период 2021–2026
5. Предлог -Одлука за утврдување на Нацрт детален урбанистички план за четврт 5.2 блок 5.2.6, Општина Прилеп, плански период 2022–2027
6. Предлог -Одлука за утврдување на Нацрт детален урбанистички план за четврт 3 блок 3.1, Општина Прилеп, плански период 2023–2028
7. Предлог -Одлука за донесување на Урбанистички план вон населено место за изградба на фотоволтаична електрана – површински соларни и фотоволтаични електрани со капацитет до 10 MW, КО Тополчани, Општина Прилеп.Плански период 2021-2026
8. Предлог -Решение за формирање на заедничка Комисија за подготовка на предлог актот за воспоставување на меѓуопштинска соработка меѓу Општина Прилеп и Општина Долнени
9. Предлог -Одлука за давање соглсност на Измена на Годишниот план за вработување за 2023 година на ЈП за ПУП Прилеп

10.Предлог -Одлука за давање согласност на Годишниот план за вработување во 2024 година, на ООУ "Кире Гаврилоски"-Прилеп

11.Предлог -Одлука за давање согласност на Годишниот план за вработување во 2024 година, на ООУ "Рампо Левката"-Прилеп

12.Предлог -Одлука за давање согласност на Годишниот план за вработување во 2024 година, на ООУ "Страшо Пинџур"-Прилеп

13.Предлог -Одлука за давање согласност на Годишниот план за вработување во 20224 година, на ООУ "Круме Волнароски"-Прилеп

14.Предлог -Одлука за давање согласност на Годишниот план за вработување во 2024 година, на ООМУ "Ордан Михајлоски-Оцка"-Прилеп

15.Предлог -Одлука за давање согласност на Годишниот план за вработување во 2024 година, на СОУ "Ѓорче Петров"-Прилеп

16.Предлог -Одлука за давање согласност на Годишниот план за вработување во 2024 година, на СОУ "Ристе Ристески Ричко"-Прилеп

17.Предлог -Одлука за давање согласност на Годишниот план за вработување во 2024 година, на СОУ "Орде Чопела"-Прилеп

18.Предлог -Одлука за давање согласност на Годишниот план за вработување во 2024 година, на СОУ Гимназија "Мирче Ацев"-Прилеп

**Предлагам дневниот ред да го дополниме со следните точки:**

1.Предлог-Одлука за определување на локалитет за организирање на "Интернационален фестивал на пиво и скара -Пивофест Прилеп 2023".

2.Предлог-Заклучок по измените и дополнувања на Колективен договор за вработените во Општина Прилеп.

 Дали некој има предлог за измена и дополнување на вака предложениот дневен ред?

 Повелете г-дине Китаноски.

 **АЛЕКСАНДАР КИТАНОСКИ:**

 Почитуван Претседател на Совет, почитуван Градоначалник, почитувани колеги советници. Предлагам од дневен ред да бидат тргнати следниве точки, тоа е точката број 4. Предлог- одлука за утврдување на Нацрт детален урбанистички план кој се однесува на четврт 9, блок 9.15, плански период 2021–2026. Точка 5. Предлог -одлука, исто за Нацрт детален урбанистички план за четврт 5.2, блок 5.2.6, плански период 2022-2027 и Нацрт детален урбанистички план за четврт 3, блок 3.1, за плански период 2023–2028.

 На вчерашната Комисија за урбанизам на која што присуствував од страна на предлагачот на материјалот го побаравме стручното мислење од Комисијата за урбанизам. Предлагачот на материјалот не извести дека во текот на вчерашниот ден ќе го добиеме тоа стручно мислење. Со оглед на тоа што согласно Законот за просторно и урбанистичко планирање, во постапката за донесување на Детален урбанистички план, во член 27, став 4, е вака предвидено, вака се позитивните законски прописи и одредбите. Изработениот Нацрт на детален урбанистички план по претходно добиено стручно мислење од Комисија за урбанизам, од членот 38 од овој закон, Градоначалникот на Општина го доставува на утврдување до Советот на Општината. Јас не знам кој е проблемот, тоа стручно мислење од вчера, Секторот Урбанизам да го достави до нас советниците.

 Почитувана Раководителке, Раководител не знам... на Секторот, кој е Раководител на Урбанизам, тој акт ни ветивте дека во текот на вчерашниот ден ќе го доставите до советниците. Да видиме какво е стручното мислење на онаа надворешна комисија што работи во делот на урбанизам. Таа обврска почитуван Претседател на Комисија за урбанизам и Вие требаше да ја завршите. Не се повикувајте на... ги има? Па требаше да ги добиеме пред седница, не сега на седница ако ги има. Ако ги има што беше тешко во текот на вчерашниот ден или пред седница, да ги скенираат и да ни ги испратат на меил? Да ги видиме, да ги разгледаме, па да знаеме какво е стручното мислење и како ќе гласаме ние по однос на овие Нацрт планови. Ако ги има, ги има за нејзе. Не се за нејзе да ги има. До Советот треба, до советниците. И Вие треба како Претседател да ги побарате. Вие треба број 1 да бидите за таа работа. Пред мене. На Ваша Комисија се носат тие акти, на Ваша Комисија се разгледуваат Нацрт плановите.

 Значи барам пауза доколку ги има, бидејќи на вчерашната Комисија се договоривме дека ќе ни бидат доставени овие стручни мислења, да ги добиеме, па и да продолжиме понатаму, доколку ги има. Ако не, тогаш овие три точки нека се повлечат од седницата, од дневниот ред.

 Ви благодарам.

 **ДЕЈАН ПРОДАНОСКИ:**

 Добро Ви благодарам.

 Повелете со објаснување од Секторот за Урбанизам.

 **ТАТЈАНА ПОПОСКА -Сектор за урбанизам:**

 Почитуван Градоначалник, почитуван Претседател на Совет, почитувани советници. Сакам да кажам дека вчера на Комисијата за урбанизам, беа разгледувани овие точки. Вистина е, дека реков ќе ги доставам стручните мислења на увид, меѓутоа колегата кој што работи на донесување на планови, кажав дека е на работно време од 4 часа. Имаме недостаток од стручен персонал. Од сабајле имавме технички проблеми, снемуваше струја, интернет немавме за да ги испратиме, за да Ви бидат доставени. Стручните мислења ги имам јас. И можам да Ви ги покажам.

 **ДЕЈАН ПРОДАНОСКИ:**

 Ај вака сега...

 **ТАТЈАНА ПОПОСКА -Сектор за урбанизам:**

 Бидејќи од Ваша страна беа побарани вчера на Комисија, јас Ви кажав дека ќе се обидам до крајот на денот да видам доколку е колегата присутен. Бил надвор од градов. Ви кажувам од сабајле што се случи.

 **ДЕЈАН ПРОДАНОСКИ:**

 Да дадеме пауза од 5-6 минути. Ако успеат да ги размножат да ги видите. Инаку по тоа што го прочитавте и од Законот, обврската си е... не е на Советот, е кај Градоначалникот.

 **ТАТЈАНА ПОПОСКА -Сектор за урбанизам:**

 Да. И ќе Ве замолам, бидејќи ја цитирате законската регулатива, да бидиме барем прецизни. Законот за просторно и урбанистичко планирање од 2020 година не е повеќе во важност. Работиме по Закон за урбанистичко планирање.

 ...Терминолошки е.

 **ДЕЈАН ПРОДАНОСКИ:**

 Да, но обврската не е кај Советот, обврската е кај службите и кај Градоначалникот.

 ...Да, ама сега мислам... добро, објаснувањево е и од службиве дека навистина имаше технички проблеми...

 **ТАТЈАНА ПОПОСКА -Сектор за урбанизам:**

 Имаше. Навистина снемавме струја од сабајле.

 **ДЕЈАН ПРОДАНОСКИ:**

 ...и затоа е и пролонгирањево на почетоков на седницава сега. Оти интернет споделуваме преку хотспот сега. Нема интернет во салава. Нема воопшто.

 **ТАТЈАНА ПОПОСКА -Сектор за урбанизам:**

 Која од точкиве се одложува 2 пати? Овие Нацрт... Се извинувам, значи...

 **ДЕЈАН ПРОДАНОСКИ:**

 Ај вака сега. 5 минути пауза да не се докажуваме. Ве молам.

 **ТАТЈАНА ПОПОСКА -Сектор за урбанизам:**

 Точка број 4, 5, 6 се прв пат Нацрт планови кои сега Вие... Не се одложувани.

 **ДЕЈАН ПРОДАНОСКИ:**

 Добро. Ви благодарам за објаснувањето.

 **ТАТЈАНА ПОПОСКА -Сектор за урбанизам:**

 Ви благодарам.

 **ДЕЈАН ПРОДАНОСКИ:**

 Повелете процедурално.

 **ИВАН ЈОВАНОСКИ:**

 Здраво, живо другари. Мене ме немаше некое време, јас верувам дека Ви фалев. Јас се согласувам со колегата Китано, е сега знајш како е другар, гледаш како е на своја кожа...

 **ДЕЈАН ПРОДАНОСКИ:**

 Ве молам.

 **ИВАН ЈОВАНОСКИ:**

 Што?

 **ДЕЈАН ПРОДАНОСКИ:**

 Со обраќањево. Оти има забелешки од колегите после. Ве молам со целосно...

 **ИВАН ЈОВАНОСКИ:**

 До Китаноски. Колега Китаноски.

 **ДЕЈАН ПРОДАНОСКИ:**

 Ви благодарам.

 **ИВАН ЈОВАНОСКИ:**

 Пошто јас си го гледам како близок човек.

 **ДЕЈАН ПРОДАНОСКИ:**

 Добро. Кога ќе не сте на говорница.

 **ИВАН ЈОВАНОСКИ:**

 Дали гледаш сеа другар ко ќе гледаш дека некој свесно кочи и кога ќе го осетиш на своја кожа. Викаш дека побаравме материјал, не ни беше доставен материјал. Побаравте од денеска за денеска, или од пред 3 дена па не Ви било доставено, е па нас не ни доставуваат така материјали со месеци ги чекаме другар. Претседателот на Совет кажа дека тоа му е работа на службите. Мене ми е едно прашање, кои се тие служби? Овие служби излегува како да се некои тајни служби, затоа што не ги знаеме кои се службиве. Само служби се спомнуваат. Само службите се виновни, службите не работат. А кои се тие службите? Значи во таа служба има лице некое со име и со презиме и адреса на живеење.

 Рековте дека имате недостаток на стручен кадар. Да, апсолутно се согласувам. Али имате вишок на нестручен кадар што јас не знам кој е проблемот да се најди стручно чоече на правото место, адекватно на таа позиција. Што е тешко? Стално е некој дефект, некој технички проблеми, некој ти не знам што. Па затоа не се прават работи од денеска за денеска. Комисијава вчера, Советов денеска. Ама чекајте малце, она е опширно бе. Кога ние би имале време да разгледаме детално некој си Нацрт план? Плус тоа јас тука видов некои дисбалансирани, неправдини. На едни му се даваат, не знам ти 80% искористеност на една парцела, а некои се ограничени на 30-40. А законот важи, би требало ваљда да важи за сите исто, ама не е.

 **ДЕЈАН ПРОДАНОСКИ:**

 Ај Ве молам сега пошто влеговте ептен во расправа по точкиве...

 **ИВАН ЈОВАНОСКИ:**

 Па јас дојдов да се расправам, а не да Ве галам.

 **ДЕЈАН ПРОДАНОСКИ:**

 Не, не, го утврдуваме дневниот ред, после ќе имате право да зборувате.

 **ИВАН ЈОВАНОСКИ:**

 Така. Иначе и јас сум да се тргнат овие точки од дневен ред, затоа што не се прави работава, она што би рекле народски трчај, мочај. Ништо не е итно. Дај нека почека малку да го разгледаме како што треба. Стручните лица и службите да го достават материјалот на време, па ние со стручнаците наши да се консултираме каде е проблемот. Затоа што не е мала работа. Јас знам кој Ви е планот. Преку ова да протните после измена дали на ГУП, ДУП. И некој да си чари некои работи што ги има пикирано. Ама нема.

 **ДЕЈАН ПРОДАНОСКИ:**

 Ви благодарам.

 Повелете процедурално.

 **АЛЕКСАНДАР КИТАНОСКИ:**

 Почитуван Претседател уште од почетокот на овој советнички состав на Совет на Општина Прилеп, донесовме заклучок дека седниците на Совет ќе бидат јавни. Во овој момент оваа седница не оди во живо на линк од Општина Прилеп. Која е причината? Ако е проблемот од технички, да дадеме еве пак пауза и покрај овие барани материјали да се оспособи и во интерес на граѓаните да можат да ја следат седницата.

 **ДЕЈАН ПРОДАНОСКИ:**

 Мислам дека оди седницава. И Ви кажав дека се обезбедени минимално технички услови за да оди седницава. И затоа беше одложена малку во стартот.

 5 минути пауза за службиве да имаат време да ги дадат забелешките и продолжуваме со работа.

 **=ПАУЗА**

 **ДЕЈАН ПРОДАНОСКИ:**

 Да продолжиме со работа.

 По предлог на предлагачите на материјалот, 3та, 4та, 5та и 6та точка бараат да бидат повлечени од дневниот ред.

 Дали некој друг бара измена и дополнување на дневниот ред?

 Повелете процедурално.

 За процедурава?

 **АЛЕКСАНДАР КИТАНОСКИ:**

 Не, по однос на повлекувањево, бидејќи беа на мој предлог. Значи можам да се произјаснам. Повлекувањево на точкиве беше по мое барање. Така?

 **ДЕЈАН ПРОДАНОСКИ:**

 Добро. Да кажиме дека на твое барање?

 **АЛЕКСАНДАР КИТАНОСКИ:**

 Не на мое барање, во делот на... Ќе се обратам од говорница, во записник Претседателе.

 Конкретно, по однос на овие точки, можам да кажам дека ми е мило што во интерес на граѓаните, предлагачите, Секторот Урбанизам и Вие Градоначалник, увидовте дека носењето на овие акти на оваа седница е незаконито и дека одредени документи...

 **ДЕЈАН ПРОДАНОСКИ:**

 Без заклучоци, ќе Ве молам и Ве молам држете се до процедурата. Сега се направи дигресија, тоа што како барање го имавте на некој начин е испочитувано...

 **АЛЕКСАНДАР КИТАНОСКИ:**

 ...Ова е констатација значи...

 **ДЕЈАН ПРОДАНОСКИ:**

 ...Добро сега...

 **АЛЕКСАНДАР КИТАНОСКИ:**

 ...Констатирано значи. Еве укажав навремено, значи трите предлози...

 **ДЕЈАН ПРОДАНОСКИ:**

 ...Добро...

 **АЛЕКСАНДАР КИТАНОСКИ:**

 ...нацрт на ДУП-овите и ГУП-от се повлекуваат. Каде е проблемот? Апелирам во наредниот период, Секторот Урбанизам да си се посвети поквалитетно на оваа работа. Да ги доставува навремено материјалите, со цел да не бидиме доведени и ние советнициве во вакви ситуации, а и Градоначалникот да не нè обвинува нас и конкретно мене, -колега Китаноски зошто сомнеж, ова она? Еве испадна навистина дека овие материјали, овие предлог -точки треба да бидат повлечени.

 Ви благодарам на разумот. Се надеваме дека на наредните седници ќе донесиме квалитетни одлуки, согласно позитивните законски прописи. Тоа е.

 **ДЕЈАН ПРОДАНОСКИ:**

 Ви благодарам за коментарот. Секогаш во овој период од 2021 година наваму работиме согласно она што значи законски прописи и процедури и некои работи кои што застанале во текот на времето не се оправаат преку ноќ. И затоа идиме и до ваква ситуација. А од друга страна е притисокот од јавноста, која што често знаете да ја спомните, а јавноста бара да се гради во градов, а не да биди закочено сето. Ете така. И се гледа да се држи во таа рамка на законот и некогаш иди до вакви ситуации каде што тие сугестии коишто ги добиваме, еве и латерално се прифаќаат и се во насока на подобро управување. Верувам дека во следниов период Секторот за Урбанизам и по она што го слушнав на оваа мала координација и на мини комисијата за урбанизам која што работи во составот на Советот на Општина Прилеп, дека овие работи нема да се случуваат. Докомплетирани се, формирани се сите тела и органи кои што треба да функционираат во рамки на Секторот за Урбанизам и ова е последна седница на која што ќе имаме вакви дилеми. За тоа сум, после овој разговор, убеден дека нема да има во иднина проблеми.

 Дали некој друг има, по однос на дневниот ред?

 Повелете.

 **ИВАН ЈОВАНОСКИ:**

 Јас морам да ги пофалам како прво службите, што не знаеме кои се и да Ве пофалам мнозинството овдека што е, па се најде разум да се тргнат овие точки од дневен ред. Само мене... и јас имам едно прашање овдека, околу прекршениве процедури и надминување на ингеренции од овластените лица т.е. од службите. Дали некогаш некој ќе одговара правно за злоупотреба на службена должност? Затоа што ова е чист криминал на некој начин, па да не речам и фалсификат. И не е едно, многу се. Тоа е една забелешка, т.е. ајде да речам една порака кон службите што не ги знаеме кои се, дека ќе има кривични за брзо.

 Него јас излегов процедурално за друго. Околку доделувањето на средствата на граѓански здруженија. Се сеќавам многу убаво лани, колешката Локвенец ми рече дека... знајш оправдувањето беше супер, дека сите 84, мислам дека беа друштва, дека никој не е одбиен од средства, така беше нели? Сите добијаа, сите што аплицираа и сите добијаа. Арно ама тука имаше многу фиктивни граѓански здруженија, што беа регистрирани вчера...

 **ДЕЈАН ПРОДАНОСКИ:**

 Дали можи да Ве замолам оваа дискусија да ја зачувате за неколку минути подоцна, кога ќе го утврдиме дневниот ред и кога ќе ја разгледуваме точката околу ова прашање?

 **ИВАН ЈОВАНОСКИ:**

 Не, во ред. Јас сакав да излезам процедурално околу точката и дневниот ред. Барам да се повлечи оваа точка од дневен ред и малку да се разглоби овој список, затоа што оправдувањето од колешкава Локвенец беше дека наредна година, граѓанските здруженија ќе добијаат толку -онолку средства како што ќе прикажат извештај за сработеното од лани. Дали е така? Не. "Златоврв", конкретно друштво, добива 20.000 денари мислам за цела година, што се 60 члена, што е срамота, а што Вие како партија, како Општина, не знам како да ги наречам, на некој начин ги злоупотребувате нив за медиумска пропаганда. Значи се формирале и трки и се и сешто на нивни трошок и 20.000 денари му давате на едно друштво што е регистрирано со 60 члена, што не е од вчера. И тука ја повикувам јас Мери Чкрипеска да кажи еден коментар, дојден како граѓанин овде, револтиран, во име на здружение и во име на народ. Мери повели.

 **ДЕЈАН ПРОДАНОСКИ:**

 Немате право да давате збор, почитуван колега Јованоски.

 Вашата процедурална забелешка си ја кажавте.

 **ИВАН ЈОВАНОСКИ:**

 Така.

 **ДЕЈАН ПРОДАНОСКИ:**

 Ќе се изјаснат советниците, дали сметаат дека треба или не треба да биди точката повлечена од дневен ред.

 **ИВАН ЈОВАНОСКИ:**

 Добро. Во ред. Али ова се дешава прв пат да биди граѓанин присутен овдека и да бара збор.

 **ДЕЈАН ПРОДАНОСКИ:**

 Согласно Деловникот за работа...

 **ИВАН ЈОВАНОСКИ:**

 Согласно Деловникот граѓанин има право на збор.

 **ДЕЈАН ПРОДАНОСКИ:**

 Во кој член и во кој Деловник за работа?

 **ИВАН ЈОВАНОСКИ:**

 Ја прозивам јас лично Мери Чкрипеска. Кога ќе ја прозивам јас лично значи...

 **ДЕЈАН ПРОДАНОСКИ:**

 Добро Вие можите да ја прозивате лично кога ќе...

 **ИВАН ЈОВАНОСКИ:**

 А и не морам да ја прозивам, таа можи само да крени само рака и да се јави за збор, процедурален...

 **ДЕЈАН ПРОДАНОСКИ:**

 Ви благодарам. Граѓаните можи да бидат гости на седницата и да ја следат, а право на збор имаат само советниците и предлагачите на материјали.

 **ИВАН ЈОВАНОСКИ:**

 Не другар, има право на збор, само нема право на глас. Прочитај Деловник, тој е напишан толку просто, како за дете од 5то одделение.

 **ДЕЈАН ПРОДАНОСКИ:**

 Добро, Ви благодарам. Дали завршивте?

 **ИВАН ЈОВАНОСКИ:**

 Не, не завршивме. Значи мора да се слушни народен глас, прв пат овдека. Ако не се слушни, тогаш нека види народ колку му е гајле за нив. Ви е страв да излези еден револтиран граѓанин да кажи некои работи. Зошто?

 **ДЕЈАН ПРОДАНОСКИ:**

 Затоа што правилата и процедурите за работа на Советот не го дозволуваат тоа.

 Ви благодарам.

 **ИВАН ЈОВАНОСКИ:**

 Не, напротив. Процедурите и правилата и Деловникот го дозволуваат тоа. Граѓанин има право на збор, критика, сугестија, само нема право на глас во Совет. Што ако Ви донесиме утре овдека 10 души да бараат збор... како граѓани...? Мораш да му дадеш збор. Совет е ова. Не е наше, не е твое, ни од Градоначалник, тука народски...

 **ДЕЈАН ПРОДАНОСКИ:**

 Да. Точно така е. Вие ако го имате коментарот од почитуваната гостинка можи како советник, кога ќе биди расправата по однос на точката да го пренесите нејзиниот револт.

 **ИВАН ЈОВАНОСКИ:**

 Не, има збор таа.

 **ДЕЈАН ПРОДАНОСКИ:**

 Право на збор на говорница имаат советниците и предлагачите на материјалите.

 **ИВАН ЈОВАНОСКИ:**

 Не, цитирам...

 **ДЕЈАН ПРОДАНОСКИ:**

 Ви благодарам. Не сакам да се докажуваме...

 **ИВАН ЈОВАНОСКИ:**

 Не, не. Марија колешке, како правник стручен. Има право на збор, граѓанин има право на збор, ја прозивам нејзе.

 **ДЕЈАН ПРОДАНОСКИ:**

 Господине Јованоски Ви благодарам.

 **ИВАН ЈОВАНОСКИ:**

 Ви благодарам и Вас. Многу ми е мило ете што јавно се виде кој нејќи да се слушнат некои работи овде. Фала многу.

 **ДЕЈАН ПРОДАНОСКИ:**

 И ние Ви благодариме.

 **ИВАН ЈОВАНОСКИ:**

 Знајш како...? Ова нас ни одговара како партија, али како град не. Имате Вие некоја наредба Прилеп бе да го тоните бе човече?! Има голема точка на вриење овдека народов, али ако се достигни таа точка на вриење, можи да биди гадно бе човек.

 **ДЕЈАН ПРОДАНОСКИ:**

 Ви благодарам г-дине Јованоски.

 **ИВАН ЈОВАНОСКИ:**

 Види утре можи да ти дојдат 30 души овде.

 **ДЕЈАН ПРОДАНОСКИ:**

 Ви благодарам г-дине Јованоски.

 **ИВАН ЈОВАНОСКИ:**

 Ви благодарам и јас многу и во име на Мери Чкрипеска и "Златоврв" друштво.

 **ДЕЈАН ПРОДАНОСКИ:**

 Ве молам.

 Дали некој друг има предлог за измена и дополнување на дневниот ред?

 Добро. Предлогот на колегата Јованоски, точката Предлог -одлука за распределба на финансиски средства од Буџетот на Општина Прилеп за 2023 година, наменети за финансирање на спортски клубови, професионални спортски клубови, здруженија и фондации во областа на спортот, културниот и општествениот живот по јавниот повик бр. 03/2023 година, согласно записникот од Комисијата за финансирање и буџет.

 Дали е некој "ЗА" оваа точка да биде повлечена од дневен ред?

 Дали е некој "ПРОТИВ"?

 Дали се некои "ВОЗДРЖАНИ"?

 Констатирам дека со 2 гласа ЗА, 15 гласови ПРОТИВ и 6 гласа ВОЗДРЖАНИ, предлогот на колегата Јованоски не е усвоен.

 Предлагам... молам?

 Не гласате? Добро.

 **ИВАН ЈОВАНОСКИ:**

 Поштено, правилно колега Мариновски. Значи 5 гласа ВОЗДРЖАНИ, ЗА колку бевте? 12? Мислам ПРОТИВ, да не се тргне точка на дневен ред? И ние бевме ЗА двајца. Одлично. Е сега нека види народ на терезија кои какви...

 **ДЕЈАН ПРОДАНОСКИ:**

 Точно така. Треба нашите сограѓани да видат кој ги прочитал прописите по кои што самиот гласал овде и е претставник во Советот во Општина Прилеп.

 **ИВАН ЈОВАНОСКИ:**

 Ама тоа викам.

 **ДЕЈАН ПРОДАНОСКИ:**

 Ете така. Вие како колега советник, бевте овде и учествувавте во расправата кога се носеше Правилникот за доделување на средствата што е преседан до сега во работата на Советот.

 **ИВАН ЈОВАНОСКИ:**

 Не бев повикан јас. Ни лани, ни годинава.

 **ДЕЈАН ПРОДАНОСКИ:**

 Да. Не бевте повикани, ама гласавте по однос на Правилникот и затоа сега е ова злоупотреба, една класична злоупотреба и собирање на евтини политички поени, кои што верувајте нема да ги соберите со ваквите коментари.

 **ИВАН ЈОВАНОСКИ:**

 Абе ова не се другарче собирање на евтини политички поени. Ова се губење на Ваши евтини политички поени.

 **ДЕЈАН ПРОДАНОСКИ:**

 Добро. Ви благодарам. Тоа ќе си одлучат граѓаните.

 **ИВАН ЈОВАНОСКИ:**

 Немојте да обвинувате дека Левица ги зема десничарите. Не бе другар, значи народот сами.

 **ДЕЈАН ПРОДАНОСКИ:**

 Ви благодарам. Нема прекршување на процедурата...

 **ИВАН ЈОВАНОСКИ:**

 А чекај зошто ми прекинуваш збор?

 **ДЕЈАН ПРОДАНОСКИ:**

 ...гласавме по Вашиот предлог.

 **ИВАН ЈОВАНОСКИ:**

 ...Имаше прекршување на процедурата. Прекршување на процедурава е што го кршите народот. Толку.

 **ДЕЈАН ПРОДАНОСКИ:**

 Ви благодарам.

 Кој е "ЗА" вака предложениот изменет дневен ред?

 Дали е некој "ПРОТИВ"?"ВОЗДРЖАНИ"?

 Констатирам дека со 21 гласа ЗА и 1 глас ПРОТИВ, дневниот ред е усвоен.

 Пред да преминиме на разгледување на точките од дневниот ред доколку има советнички прашања, Ве замолувам да ги поставите.

 Повелете г-ѓо Грашеска Илиеска.

 **МОНИКА ГРАШЕСКА ИЛИЕСКА -советничко прашање:**

 Почитувани советници, почитуван Градоначалник, Претседател на Совет. Моето прашање до Градоначалникот е поставено од граѓанин од населабата Под Кули. Она што најмногу мене ми пречи цело време и морав да го кажам дека во Развојна програма внесовме -одржување на улици, што е нешто тековно и секојдневно и воопшто не требаше да го креваме на пиедестал на Развојна програма. Вие така го ставивте, го замисливте и во ред. Изминува јуни, изминува 6тиот месец од годинава и од таа, како Вие ја кажавте, градежна експанзија, офанзива, рехабилитација на улици, нов изглед на Прилеп, нема ништо. Па така граѓаните од ул. "Пане Талески", "Мукос" и "Митко Цветаноски", тоа е Под Кули, пред еден месец улиците се изгребани и таму нема една механизација, еден работник. Така се оставени и истите со обилните дождови имаат кратери, огромни направени. Ги оштетуваат возилата. И ништо не се случува. Ве прашуваат Градоначалник што се случува со најавените реконструкции на улиците? Ги започнавте месец дена. Знаете ли што значи да се паркирате по дупки и раскопани улици? Навистина нема смисла. Пакистан не ни е рамен. 21 век да поставуваме вакви прашања, стварно не е коректно. Месец дена нема човек на тие три улици стапнато.

 И моето второ... да, имам и уште едно прашање до Вас, во однос на организацијата на Пивофест. Прошлиот пат Ве праша нашиот советник, и Вие му рековте ќе Ви одговорам писмено или ќе Ви кажам итн. Интересно беше за пола сат Маркукуле објави на која дата ќе биди Пивофестот, а Вие и не знаевте. Нејсе. Тоа и не е битно. Побитно е кој е организатор? Сеуште нема објава официјална, кој ќе биде организатор на Пивофест, а веќе увелико во чаршијата, името на претходниот организатор собира податоци, бара спонзори итн., а нема објавено на Вашата официјална страница кој ќе биди организатор на Пивофест, па така се да влезе во законска рамка. Знаете кој е Вашиот најголем проблем, па не обвинувате зошто имаме недоверба кон Вас? Ги промашувате сите законски рамки. Можеби некогаш и немате лоша намера, некогаш сте лошо советувани, ама Градоначалник, една законска рамка не Ви оди добро, вклучително и претходната точка што ја одложивме. Малку да бевте повоочувливи, да имавте добри советници...

 **ДЕЈАН ПРОДАНОСКИ:**

 Ве молам се договоривме на претходната седница дека треба да бидат кратки и концизни прашањата, согласно Деловникот за работа.

 **МОНИКА ГРАШЕСКА ИЛИЕСКА:**

...Да. Се извинувам. Ќе запазите дека ги промашувате законските рамки. Не Ви е лоша намерата, ама не ни е јасно повторно Ве прашуваме -Пивофестот кога ќе се објави? Па еве го на 13ти, за две недели треба, за три да почни, а нема нити...

 **ДЕЈАН ПРОДАНОСКИ:**

 Ви благодарам.

 **МОНИКА ГРАШЕСКА ИЛИЕСКА:**

 ...јавен повик за кој ќе биди организатор.

 Благодарам.

 **ДЕЈАН ПРОДАНОСКИ:**

Повелете со одговор.

 **БОРЧЕ ЈОВЧЕСКИ -Градоначалник:**

Почитуван Претседател на Совет, почитувани советници, две прашања беа поставени. Веднаш ќе Ви одговорам. Ја знаете ситуацијата на изминатите денови, со што се соочивме. Со обилни дождови, врнежи, оштетувања и на канализации, атмосферско, речно корито. Коритото Дабничка Река. Сето тоа резултираше со одложување на асфалтирањето. Точно, дека пред... не цел месец, ама беа истружени, односно обработени подготвени улици, "Мукос" и уште неколку. Еве предзнак е веќе денеска после координација со... на терен излегување и на изведувачот и на екипа од надзорот од кај нас, беа додефинирани голем број од улици коишто дополнително беа оштетени и веројатно од утре веќе почнува асфалтирање. Ова Ви го најајвувам како денешна информација.

 Во однос на второто прашање, спомнавте дека на официјалната страница нема објавено и тоа е најрегуларна, односно најверодостојна информација. Ве молам за да нема шпекулации, секој има право, ако е право, или можност да си се декларира дека е организатор, значи може да се појават илјада други коишто роварат или сакаат тема на дискусија да биди тоа. Но, Ви тврдам дека официјално ние немавме ни толку барања, за комисијата да одлучи кој ќе биди организатор. И Ви тврдам дека по истиот принцип, како лани, од пристигнатите обраќања, ќе има привилегија со сета сериозност, тој којшто бил прв пријавен. Значи до овој момент ние немаме потпишано ни договор, ни меморандум за иден организатор. Значи и лани немавме јавен повик. По истиот принцип. И тука нема фаворизирање на некого. Нема.

 **ДЕЈАН ПРОДАНОСКИ:**

Ви благодарам.

 Дали некој друг има советничко прашање?

Повелете.

 **МОНИКА ГРАШЕСКА ИЛИЕСКА:**

 Значи на три недели пред почеток на Пивофестот, ние не знаеме кој е организатор? Бескрајно несериозно. Тоа е манифестација која навистина го промовира градот и ни значи економски придонес. Нешто што треба да е реклама и нешто што е добро за градот. И ние го донесовме Прилеп до тој ред на три недели пред почеток да немаме ништо за Пивофест? Ни кој музички ѕвезди ќе настапуваат, ни кои пивари ќе се претставуваат? Па подобро не го одржувајте. Само ќе се усрамите. Ако пред три недели Вие уште не знаете кој Ви е организатор. Навистина жално за Прилеп, ако дојде до тој ред. А таа манифестација сепак го красеше Прилеп...

 **ДЕЈАН ПРОДАНОСКИ:**

 Ви благодарам.

 **МОНИКА ГРАШЕСКА ИЛИЕСКА:**

 ...во нашава држава.

 Благодарам.

 **ДЕЈАН ПРОДАНОСКИ:**

 Дали некој друг има советничко прашање?

 Бидејќи нема, по однос на останатите точки од дневниот ред предлагам...

 ...сега прашав. Сега прашав. Повели со... и ако учествувате во седницава, учествувајте сега во теков на работава. Сега...

 **МЕТОДИЈА КОСТОСКИ -советничко прашање:**

 Почитувани присутни, почитуван Градоначалник добар ден. Ова повеќе како една забелешка према тоа што Градоначалник, према тоа што, извинете, претходните две прашања не ми се сѐ уште одговорени, Ве молам проверете таму во службите зошто сѐ уште немам добиено одговор.

 И само ова Ве известувам, да знаете дека некои права нас ни се ускратени, па според член 43 -права и должности на членови на Советот: членовите на Советот имаат право и должност да присуствуваат и да учествуваат во работата на Советот и на неговите постојани или повремени комисии. Во изминативе 8 месеци, можеби и повеќе... имаме поднесено писмено 3 барања за да не информираат за времето и местото на одржување на комисиите, но досега немаме ниту еден одговор. Еве за во другите општини само да Ви кажам пример, во Општина Велес, тоа автоматски оди. Советникот во било која комисија да е, добива информација за времето и местото на одржување на сите комисии затоа што можеби сакаме и да предложиме нешто преку комисиите, но досега не знам зошто во три наврати писмено бараме и не стигнуваат кај нас информации кога се одржуваат овие комисии.

 Исто така и во барањето е запишано дека бараме да учествуваме и во процесот при отворање на јавни понуди и тендери. Досега не знаеме ни кога се одвива таа активност, ни како, ни што.

 Ви благодарам.

 **ДЕЈАН ПРОДАНОСКИ:**

 За што се јавувате? За советничко прашање?

 Советничко прашање. Повелете.

 **ИВАН ЈОВАНОСКИ -советничко прашање:**

 Моево прашање ќе биди кратко. Кон... не знам пак кон кој, затоа што не знаеме овдека кој за што е задолжен и кој што ингеренции има. Очигледно некој има повеќе ингеренции отколку што треба. Според Вашево толкување на Деловник, граѓанин нема право на збор на говорница. Па ајде сега тука малку те заглавив во тесно тука...знајш она како? Тука е кваката што вика Димче. Е сега имаме претставник на здружение што е на листата што добиваат средства... како претставник на здружение има право на збор на говорница. Пошто...

 **ДЕЈАН ПРОДАНОСКИ:**

 Дали е предлагач на материјали?

 **ИВАН ЈОВАНОСКИ:**

 Да.

 **ДЕЈАН ПРОДАНОСКИ:**

 На каков материјал?

 **ИВАН ЈОВАНОСКИ:**

 Не на материјал, туку има и поднесено извештај за сработено...

 **ДЕЈАН ПРОДАНОСКИ:**

 Г-дине Јованоски Ве молам. Значи Ве молам, ако имате советничко...

 **ИВАН ЈОВАНОСКИ:**

 Точката на дневен ред е за финансирање на граѓански здруженија. Значи...

 **ДЕЈАН ПРОДАНОСКИ:**

 Ама не ја следите седницава. Ко ќе дојди точката на дневен ред Ви реков ќе дебатирате околу тоа прашање.

 **ИВАН ЈОВАНОСКИ:**

 Јас советничкото прашање го злоупотребив, за да го кажам ова од говорница...

 **ДЕЈАН ПРОДАНОСКИ:**

 Добро. Го кажавте. Ви благодарам.

 **ИВАН ЈОВАНОСКИ:**

 Да. Е сега Мери Чкрипеска како претставник на "Златоврв" здружение...

 **ДЕЈАН ПРОДАНОСКИ:**

 Ви благодарам.

 **ИВАН ЈОВАНОСКИ:**

 Нема за што благодарам. Нема потреба, ништо не направив.

 **ДЕЈАН ПРОДАНОСКИ:**

 Значи Ве молам сега. Ако имате советничко прашање поставете го, ако не...

 **ИВАН ЈОВАНОСКИ:**

 Советничкото прашање ми е зошто не дозволувате да излези претставник на Граѓанско здружение на говорница да кажи нешто?

 **ДЕЈАН ПРОДАНОСКИ:**

 Согласно Деловникот за работа имате право да поставите...

 **ИВАН ЈОВАНОСКИ:**

 Член 3 прочитај го од Деловникот.

 **ДЕЈАН ПРОДАНОСКИ:**

 ...советнички прашања до Градоначалникот.

 **ИВАН ЈОВАНОСКИ:**

 Чекај јас да ти го прочитам член 3 од Деловник.

 **ДЕЈАН ПРОДАНОСКИ:**

 До кога мислите вака сега да...

 **ИВАН ЈОВАНОСКИ:**

 Дури е гадно ќе тераме вака. Ние не бараме преку леб погача чоече. Само сакаме поштено и фер.

 Член 3 од Деловник –при работата на Совет, службен јазик...

 ...не ме прекинувај да прочитам.

 **ДЕЈАН ПРОДАНОСКИ:**

 Вие сте првиот заложник на тоа да биди сето согласно процедурите. Процедурата е јасна.

 **ИВАН ЈОВАНОСКИ:**

 Да еве по процедурите, член 3 -при работата на Советот, службен јазик е македонскиот јазик и неговото кирилично писмо. Граѓани на други држави кои се поканети да учествуваат во работата на Советот или да се обратат на Советот имаат право да зборуваат на својот јазик. Говорот одржан различен од македонскиот јазик задолжително се преведува на македонски јазик. Значи странец овдека може да зборува, а прилепчанец не. Што е бе? Јас ја поканив.

 **ДЕЈАН ПРОДАНОСКИ:**

 Ви благодарам г-дине Јованоски.

 **ИВАН ЈОВАНОСКИ:**

 Ма не човече, чупето треба да излези да кажи нешто. Е сега гледате...

 **ДЕЈАН ЈОВАНОСКИ:**

 Ставот е јасен. Деловникот за работа...

 **ИВАН ЈОВАНОСКИ:**

 Епа тоа, не процедурата, туку ставот Ваш е јасен дека граѓанин не смее...

 **ДЕЈАН ПРОДАНОСКИ:**

 Ставот од Деловникот за работа на Советот на Општина Прилеп е јасен. Нема мој став во ова.

 **ИВАН ЈОВАНОСКИ:**

 Види сега вака другар. Порано се дешаваше од граѓанско здружение некој да излези да зборува на говорница? Да.

 **ДЕЈАН ПРОДАНОСКИ:**

 Кога?

 **ИВАН ЈОВАНОСКИ:**

 Кога беа тие ЗЕЛС, мелс, не знам ти кој.

 **ДЕЈАН ПРОДАНОСКИ:**

 Кога беше тоа? На која седница на Советот на Општина Прилеп...

 **ИВАН ЈОВАНОСКИ:**

 Е сега на која седница... на 12та ќе ти речам. Од каде да знам која седница. Имаше седница кај што излегоја...

 **ДЕЈАН ПРОДАНОСКИ:**

 Ве молам ајде сега, да го одржиме нивото. Ве молам сега.

 **ИВАН ЈОВАНОСКИ:**

 Па нивото на држење е да се слушни гласот на народот.

 **ДЕЈАН ПРОДАНОСКИ:**

 Ве молам. Ве гледа јавноста, Ве молам задржете го нивото.

 **ИВАН ЈОВАНОСКИ:**

 Баш дека гледа јавноста.

 **ДЕЈАН ПРОДАНОСКИ:**

 Да, да. Точно така и Ве цени, а мислам дека сега сте во заблуда со ова што правите.

 **ИВАН ЈОВАНОСКИ:**

 Море што сум во заблуда чоече?

 **ДЕЈАН ПРОДАНОСКИ:**

 Ве молам држете го...

 **ИВАН ЈОВАНОСКИ:**

 Точкава на дневен ред, се работи за здружениево. Имаме претставник во здружениево...

 **ДЕЈАН ПРОДАНОСКИ:**

 Прво точката на дневниот ред не е почната да се разгледува. Второ во фазата на советнички прашања сме и трето Деловникот за работа.

  **ИВАН ЈОВАНОСКИ:**

 Епа советничко прашање ми е дали кога ќе дојди точката на дневен ред Мери ќе има глас?

 **ДЕЈАН ПРОДАНОСКИ:**

 Советничките прашања се поставуваат до Градоначалникот и до општинската администрација.

 **ИВАН ЈОВАНОСКИ:**

 Па јас имам советничко прашање до Претседателот на Совет. Јас можам Менде да го прашувам. Значи чоече тоа е право мое.

 Ама Дејан те прашувам, значи, дали има право на збор Мери? Не можи да нема другар. Претставник е на здружениево, точка на дневен ред е за здружениево.

 **ДЕЈАН ПРОДАНОСКИ:**

 Тунески исклучи ја седницава.

 **ИВАН ЈОВАНОСКИ:**

 Аааа. Пауза ајде.

 **=ПАУЗА**

 **ДЕЈАН ПРОДАНОСКИ:**

 По однос на останатите точки од дневниот ред предлагам истите да ги разгледуваме по предлагачите на материјал согласно пречистениот дневен ред.

 По **1вата** точка од дневниот ред:

 -Одлука за доделување на хуманитарна помош на општина Делчево.

 Пред да отворам претрес, ја повикувам Претседателката на Комисијата за финансирање и буџет, г-ѓа Ирена Стерјовска -Локвенец да го поднесе извештајот по однос на оваа точка.

 Повелете г-ѓо Стерјовска -Локвенец.

 **ИРЕНА СТЕРЈОВСКА -ЛОКВЕНЕЦ:**

Благодарам Претседателе. Комисијата за финансирање и буџет на 20.06.2023 година одржа седница каде што на дневен ред беше разгледана и Предлог -одлуката за доделување на хуманитарна помош на општина Делчево. Станува збор за средства кои што ги ослободува кон оваа општина, Општина Прилеп, во износ од 300.000 денари. Ние како Комисија едногласно ја изгласавме оваа одлука, која што беше стасана до Советот на Општина Прилеп од страна на советничката група на Сдсм и ние ја поддржуваме и со 5 гласови ЗА, предлагаме денес Советот да ја усвои оваа Предлог -одлука за доделување на хуманитарна помош каде што уште еднаш како Општина Прилеп ја покажуваме нашата солидарна страна.

 Ви благодарам.

**ДЕЈАН ПРОДАНОСКИ:**

Ви благодарам. Отворам претрес. Дали некој се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за доделување на хуманитарна помош на Општина Делчево?

Констатирам дека Одлуката е едногласно усвоена.

По **2рата** точка од дневниот ред:

 -Одлука за распределба на финансиски средства од Буџетот на Општина Прилеп за 2023 година, наменети за финансирање на спортски клубови, професионални спортски клубови, здруженија и фондации во областа на спортот, културниот и општествениот живот, по Јавниот Повик бр. 03/2023 согласно Записникот од Комисијата за финансирање и буџет.

Пред да отворам претрес, ја повикувам Претседателката на Комисијата за финансирање и буџет, г-ѓа Ирена Стерјовска -Локвенец да го поднесе извештајот по однос на оваа точка.

 Повелете г-ѓо Стерјовска -Локвенец со извештајот.

**ИРЕНА СТЕРЈОВСКА -ЛОКВЕНЕЦ:**

 На истата седница, Комисијата за финансирање и буџет ја разгледа и Предлог -одлуката за распределба на финансиски средства од Буџетот на Општина Прилеп за 2023 година, наменети за финансирање на спортски клубови, професионални спортски клубови, здруженија и фондации во областа на спортот, културниот и општествениот живот, по Јавниот Повик бр. 03/2023, согласно Записникот од Комисијата за финансирање и буџет. Истиот со 3 гласови ЗА и 1 ВОЗДРЖАН, предлагаме денес Советот да го усвои.

Благодарам.

**ДЕЈАН ПРОДАНОСКИ:**

Ви благодарам за извештајот.

Отворам претрес по однос на оваа точка.

Дали некој се јавува за збор?

Повелете г-дине Китаноски, па г-динот Костоски ќе му дадам право на збор.

**АЛЕКСАНДАР КИТАНОСКИ:**

Почитуван Претседател на Совет, почитувани советници. По однос на јавниот повик за здруженијата и граѓани и спортските здруженија на граѓани и спортски клубови, уште во изминатиов период укажував за задоцнетоста од објавувањето на овој јавен повик. Значи, бевме на седница на Совет убедени дека целокупната постапка ќе заврши некаде до месец април, мај после изготвувањето на Правилникот, којшто беше изготвен, но еве конечно овој записник од Комисијата за финанасирање и буџет пристигна за усвојување на седница на 21 јуни и согласно Правилникот во понатамошниот период, согласно постапката, следува склучување на договори од страна на здруженијата, спортските клубови кои што ќе бидат... договорите ќе бидат склучени со Градоначалникот и фактички после тоа ќе се почни... по изготвување на решенија за исплата на средствата, со одредена динамика тие средства ќе почнат да се исплаќаат некаде најрано кон крајот на месец јули, почетокот на месец август. Не да е задоцнет овој јавен повик, ова е не 5 до 12, 12 и 5.

Во делот на Правилникот којшто го донесовме во месец јануари, февруари, Комисијата работевме на 10тина седници сигурно во изминатиов период по 4, 5 саати. Правилникот се покажа донекаде дека е функционален во делот на здруженијата. Како член на Комисија по овој записник јас гласав воздржан, најмногу со забелешки во делот на распределбата на средствата за спортските клубови. Доколку имаме Правилник во којшто е наведено за ист ранг на такмичење, прва лига, втора лига, односно за прва лига, не можиме ние да имаме субјективност. Во Правилникот се дефинирани бодовите коишто следуваат за клубот во прва лига и кој е износот што треба да го добие тој спортски клуб. Исто така е и за втора лига и за трета лига. Па дали е тоа екипен спорт, поединечен спорт. Сигурно во делот на екипните спортови, поддршката за клубовите требаше да биди поправична и поголема во однос на поединечните спортови. Да се потрудиме во наредниот период, почитуван Градоначалник и Вие како предлагач на Буџетот за наредната година, овој износ од 4 милиони денари кај што е за поддршка на спортските клубови е навистина премал. Една соседна општина, еве Кавадарци, знаете има поддршка од 30 милиони денари за спортските клубови. Општина Битола не знам точно, но ми се чини околу 60, 70 милиони. Ние со овие 4 милиони вистински не можи да му помогниме на спортот во градот.

Сега би спомнал дел од овие клубови, согласно овој записник којшто го имаме. Имаме фудбалски клубови во прва лига кои што добиваат износ од 130.000 денари. Не би се сложил, отворено ќе зборувам. Прв пат, Сојузот на училишен спорт на Општина Прилеп, го помагаме со 100.000 денари. Тие се клубови кои што не се натпреваруваат во некој ранг на натпреварувања организиран од некоја федерација. Тие се училишни спортски клубови. Се натпреваруваат помеѓу себе. Еве тука се и дел од директорите на основните училишта. Можат да кажат посебно основните училишта, располагаат со доволно финансиски средства. Зошто за првпат, после долги години на Сојузот на училиштен спорт да им се доделуваат средства по јавниов повик? Нема потреба.

Имаме женски ракометен клуб во втора лига, 60.000 денари поддршка. За разлика, од друг клуб за... којшто не се натпреварува во лига, под реден број 27, којшто има 120.000 поддршка. Реагирав за ова и на Комисија. Клуб за боречки спортови. Јас не знам кај се натпреварува... Прилеп, мене не ми е лично препознатлив, како град на борењето. Прилеп е град на фудбалот, град на ракометот.

Почитуван Градоначалник, во изминатиов период, убаво беше кога ќе се појавевме сите заедно овдека на Градскиот стадион и ќе се сликавме заедно со навивачите од ФК "Победа", како ја бодриме "Победа" и како сакаме "Победа" да биди фудбалски клуб којшто ќе се натпреварува во прва лига и како сакаме во понатамошниот период да има успешни резултати. Дали Вие заедно, после... не... само ќе кажите, не е одговорноста Ваша, ова е од Комисијата и од советниците. Најлесно е така да се тргните од одговорноста околу оваа одлука. Дали Вие после оваа поддршка од 250.000 денари ќе соберите храброст и заедно да појдиме на стадионот во Прилеп, на Градскиот стадион и да ја бодриме "Победа" од наредната сезона да се врати во Прва лига. Срамота е за ФК "Победа", 250.000 денари финансиска поддршка. Останатите клубови овие што се во општинска лига, ајде тоа е тука... тие се во ист ранг на натпреварување, нема некои драстични разлики. За делов на здруженијава, значи ќе повторам, Правилникот единствено тука можеби се покажа до некаде функционален, али ова, конкретно за ФК "Победа" и овие некои мали спортски клубови коишто поминаа многу подобро од клубови коишто се натпреваруваат во прва лига, било да е фудбал, женски фудбалски клуб, ракометен клуб, "Деспина", па имавме... тие се конкретно забелешките.

Да се потрудиме во наредниов период да ги намалиме оние, цело време, кои што ги спомнувам трошоци по 10тина милиони што ги имаме во текот на оваа година, знаете за што, да не повторувам по 10ти пат Буџетот за наредната година да го креираме поуспешно или доколку можиме со некој ребаланс на Буџет којшто ќе следи во месец септември најверојатно, да дообезбедиме средства со кои на клубовите од општина Прилеп би можеле посериозно да им помогниме.

Ви благодарам.

**ДЕЈАН ПРОДАНОСКИ:**

Ви благодарам.

Да, повелете.

**БОРЧЕ ЈОВЧЕСКИ -Градоначалник:**

Почитуван советник, се согласувам со тоа што навистина 4.000.000 или 4.500.000 е ништо за спортот. Навистина се малку. Точно, кога сакаме успешно да ги бодриме, односно успешно да им помогниме на презентерите на спортот од нашиот град. Рамката на Буџетот Ви е добро позната. Не велам дека максимум е направено за да се обезбеди таа скромна сума од 4.000.000. Во иднина точно, можи да ни биди само показател дека можиме да одвоиме, али тоа е кога навистина рамките на Буџетот ќе бидат... на вкупниот Буџет на Општината значително поголеми. И тежнееме кон тоа. Не се согласувам со тоа дека критериумот, односно Правилникот е направен несразмерно, односно некоректно да бидат фаворизирани некои спортови или клубови. Без разлика, значи петчлена Комисија сигурно настапува според Правилникот. И едно да се согласиме дека тежнееме оние клубови кои што покажале навистина голем напредок или навистина можат да не претставуваат во повисок ранг или на меѓународно ниво, јас не гледам причина да им се даде можност да имаат успешен, барем старт за оваа сезона.

Во однос на ФК "Победа", не е место и време да поентираме, ете да речам политички, бидејќи навистина верувам дека во тој критериум е достигнувањето, односно постигнувањето на успеси или неуспеси во претходната година. И верувам дека од тука тргнува. Јас не бегам од одговорност дека ако не сум член на Комисија дека лесно ќе се оттргнам од одлучувањето. Не сум одлучувал, но сепак имам цврсто уверување дека некој тоа добро го анализирал. Критериумите се јасни и децидни. Верувам дека можеби има и пропусти, што нешто во наредната година можи да коригираме, но работено е врз основа на тоа што е постигнато во текот на тековната година. Од тоа не смееме да избегаме. И сигурно не се појавуваме на фудбалскиот стадион само да се сликаме, туку да ги делиме и добрите и лошите моменти. Се разбира во секој спорт.

Би сакал повеќе информации да имате за доделувањето, да не бидат покажани одредени клубови и да мислите дека некои се фаворизирани или не. Некои спортски клубови или екипи и самите знаете дека си имаат свои спонзорства или донации, за разлика од одреден, ете дали е училишен спорт или било што, каде што не може да си дозволи такво нешто.

Ви благодарам.

**ДЕЈАН ПРОДАНОСКИ:**

Ви благодарам.

Повелете контра реплика.

**АЛЕКСАНДАР КИТАНОСКИ:**

Не е добро Градоначалник да зборуваме за распределбава за спортскиве клубови дека е направена по Правилникот и дека одлуката на Комисијата е согласно тој Правилник, во зависност од кој ранг на натпреварување се натпреваруваат клубовите. Далеку е ова од тоа. Далеку. Имаме клуб којшто е успешен, од оваа сезона во втора лига ќе се натпреварува. Заслужува поддршка. Таман е. Кошаркарскиот клуб "Мега Баскет". Не е проблем. Ама ако имаме и друг клуб во втора лига којшто успешно се натпреварува и ако имаме Правилник, зошто е фаворизирањево на едниот клуб, па овој другиов да не добие исто толкави средства? Кога изготвувавме Правилник, сите заедно го гласавме и распределбата на средствата одлучивме да биди по тој Правилник. Имаме ракометен клуб исто во втора лига. Имаме фудбалски клуб, женски, во прва лига. 100.000 денари. Ај со ова... со борење, карате, спомнав. Велосипедски клуб "Илинден", 80.000 денари, а друг велосипедски клуб 15.000 денари. Пинг понгот еве успешни се. Прва лига. Не е проблем за поддршката за нив. 150.000 денари или 100.000 денари. За "Шампион". Ама во делов, навистина, за "Победа" е катастрофа ова што се случува. Апелирам со ребалансот на Буџет сите заедно овдека да најдеме начин во месец септември да помогниме за ФК "Победа" и да се дообезбедат средства. Не мора по јавен повик, тоа можеме и на друг начин и со одлука на Совет и да се помогни за клубот. "Победа" да се врати онаму каде што и е местото.

Ви благодарам.

**ДЕЈАН ПРОДАНОСКИ:**

Ви благодарам.

Повелете г-дине Костоски.

**МЕТОДИЈА КОСТОСКИ:**

Ви благодарам. Основно прашање по кои критериуми се делеле овие средства. Гледаме дека сите тука околу тој Правилник се вртиме. Најверојатно или Правилникот не е комплетен или дообјаснет или пак некој сака да фаворизира нешто. Затоа што дел од спортските клубови ни реагираат дека според нив, основен критериум била партиската подобност или неподобност и тоа не е од вчера. Знаеме со години како се случуваше и како е сето ова поврзано. Значи ја напикавте политиката и таму каде што не смеевте, а со тоа губиме сите.

Потоа, како овие средства досега ги оправдуваат, каде се потрошени? Ете претходната година беше на некој начин ветено дека ќе дадат извештај спортските клубови каде ги потрошиле парите, но до ден денес јас немам видено ниту еден таков извештај или некој вид на завршна сметка од самите клубови. Повторно тоа нас ни изгледа како едно мало поткупче каде што партиски блиски спортски клубови добиваат повеќе. Општо, познато е дека не се доволно средства и мора да изнајдиме начин затоа што спортот и културата ќе помогнат во развојов на градов.

Околу тој фамозен Правилник, што го немаме сега во моментов, но еве нашиов сектор -спорт изготви нов Предлог -Правилник за финансиска поддршка на спортисти, спортски клубови, спортски здруженија, други правни лица од областа на спортот каде што ќе го предложиме за следната седница. И еве ги повикувам советниците, добро да го разгледаат и да видиме... дали би помогнало ова, затоа што нашиот Правилник е многу подетално... и за сите спортови имаме посебни критериуми. Тоа би било с**ѐ**.

Благодарам.

**ДЕЈАН ПРОДАНОСКИ:**

Ви благодарам.

Дали некој друг се јавува за збор?

Повелете г-дине Јованоски.

**ИВАН ЈОВАНОСКИ:**

Јас имам збор или кратко прашање. Пак не знам до кого да го поставам прашањево, затоа што не знам кој е одговорен и за што овде. Прееска цитирав еден член од Деловодникот, член 3 каде што вика -при работата на Советот службен јазик е македонски јазик, кирилично писмо, граѓани на други држави кои се поканети да учествуваат на работата на Советот, значи можат да учествуваат во седницава. Мене ми беше прашањето пошто како Дпмне залавувавте пробугарофилски, дали ако овде имавме претставник од бугарско друштво би имаше... би имал чоеков право на збор на говорница? Валјда да, човече.

Цело време, цел муабет, се вергла, се врти од лани исто апсолутно, ќе се потрудиме, ќе пробаме наредната година. Се трудите две години и никако трудни да останите. Јас не знам... ги спомнавте прееска навивачиве. Најубо да не ги спомнувате. Ако дојда навивачиве еден ден овдека како гости на седница, јас би сакал да се деси тоа, не Вие да се сликате таму со нив, тие ќе се сликаат овдека со Вас. И да Ви кажам некои работи, значи она народски отворено. Не е убаво, да се вадите цело време дека нема право, нема право. Значи ние како советници, не да ни се скратени правата, искршени се, в канта фрлени... на граѓаниве апсолутно не важи. Значи ова е црна дупка. Не можи значи граѓанин да се изјасни за нешто овде, а можи. То ми беше прашањето, дали ако има бугарско друштво на бугарски јазик би му било дозволено да зборува на говорница. Не знам до кого е прашањево. Кој што ќе одговори, тој е одговорен... вајлда.

**ДЕЈАН ПРОДАНОСКИ:**

Ви благодарам.

Дали некој друг се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за распределба на финансиски средства од Буџетот на Општина Прилеп за 2023 година наменети за финансирање на спортски клубови, професионални спортски клубови, здруженија и фондации во областа на спортот, културниот и општествениот живот по јавниот повик бр. 03/2023 година, согласно Записникот од Комисијата за финансирање и буџет?

Дали е некој "ПРОТИВ"? "ВОЗДРЖАНИ"?

Констатирам дека со 14 гласови ЗА, 1 глас ПРОТИВ и 3 гласови ВОЗДРЖАН, Одлуката е усвоена.

 Согласно член 28 став 6 од Статутот на Општина Прилеп "По исклучок, поради итност на прописите, може да влегуваат во сила од денот на објавувањето во "Службен гласник на Општина Прилеп". За оправданоста на итноста од ставот 6 на овој член одлучува Советот со мнозинство гласови од вкупниот број членови на Советот."

 Затоа Ве молам да се изјаснеме по итноста за Одлуката да влезе во сила од денот на објавувањето во "Службен гласник на Општина Прилеп".

 Кој е "ЗА"? Дали е некој "ПРОТИВ"? "ВОЗДРЖАНИ"?

 Констатирам дека со 18 гласови ЗА и 1 глас ВОЗДРЖАН, итноста е оправдана.

 По **7мата** точка од дневниот ред:

 -Одлука за донесување на Урбанистички план вон населено место за изградба на фотоволтаична електрана- површински соларни и фотоволтаични електрани со капацитет до 10 MW, КО Тополчани, Општина Прилеп, плански период 2021-2026 година.

 Пред да отворам претрес, го повикувам Претседателот на Комисијата за урбанизам и заштита на животна средина, г-дин Зоран Јанкулоски да го поднесе извештајот по однос на оваа точка.

 **ЗОРАН ЈАНКУЛОСКИ:**

 Почитуван Претседател на Совет, почитувани колеги советници. Комисијата за урбанизам и заштита на животна средина на ден 20.06.2023 година одржа седница со предлог дневен ред, во кој и беше петтата точка Предлог -одлука за донесување на Урбанистички план вон населено место за изградба на фотоволтаична електрана- површински соларни и фотоволтаични електрани со капацитет до 10 MW, КО Тополчани, Општина Прилеп, плански период 2021-2026 година. По точката од дневниот ред, беше усвоена со 4 гласа ЗА и 1 ПРОТИВ и на Советот му предлагаме да ја усвои во предложениот текст.

Ви благодарам.

 **ДЕЈАН ПРОДАНОСКИ:**

Ви благодарам.

Отворам претрес.

Дали некој се јавува за збор по однос на оваа точка?

Повелете г-дине Костоски.

**МЕТОДИЈА КОСТОСКИ:**

Ви благодарам. Се поставува прашањето, зошто на плодно земјиште од висока категорија? 6,16 хектари обработливо земјиште ќе биде трајно узурпирано. Еве предлагам и Советот што побрзо да донесе, секако ако е во негови ингеренции, можност некој подзаконски акт, каде сето ова би се дефинирало. Значи фотоволтаични централи да, но на соодветно земјиште. Зошто ги викаме узурпатори? Еве чисто да знаете дека планерот што го носи овој Предлог –план, фирмата "Билд Урбан" ДООЕЛ Скопје, нема никаков осет за народот, освен за личен профит. Ова е таа истата фирма што испланира градинка под земја, фирма која го правеше деталниот урбанистички план за просторот кај "Холидеј Ин" во строгиот центар на Скопје. За да има инвеститорот повеќе простор за згради и деловни објекти, планерите на состанок на Комисија од Општина Центар предложиле децата кои ќе ја посетуваат оваа градинка и некои по 8 часа од денот да бидат под земја, без зрак светлина и сонце. Од една страна им го земаат сонцето на децата, а сега во овој пример им го земаат сонцето и на здравата и плодна почва од прва и втора категорија. Нивата никој не ја обработувал. Тоа беше кажано, па од каде знаете што ќе биде, еве да речеме по 5 години? Да напоменам на само 500 метри воздушно имате гол рид идеален за оваа намена, но така инвеститорот ќе треба да вложува дополнително средства во инфраструктура за пренос на електрична енергија. Сега излегува дека на сметка на еко-системот ние го заштитуваме инвеститорот, кој струјата ќе ја извозува, ќе прави личен профит, а Општината ќе нема речиси никаков бенефит од сето ова.

Ви благодарам.

**ДЕЈАН ПРОДАНОСКИ:**

Ви благодарам.

Дали некој друг се јавува за збор по однос на оваа точка?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за донесување на Урбанистички план вон населено место за изградба на фотоволтаична електрана- површински соларни и фотоволтаични електрани со капацитет до 10 MW, КО Тополчани, Општина Прилеп, плански период 2021-2026 година?

Дали е некој "ПРОТИВ"? "ВОЗДРЖАНИ"?

Констатирам дека со 18 гласови ЗА и 1 глас ПРОТИВ, Одлуката е усвоена.

По **8мата** точка од дневниот ред:

-Решение за формирање на заедничка Комисија за подготовка на Предлог-актот за воспоставување на меѓуопштинска соработка меѓу Општина Прилеп и Општина Долнени.

Пред да отворам претрес ја повикувам Претседателката на Комисија за мандатни прашања избор и именување, г-ѓа Билјана Кузманоска, да го поднесе извештајот по однос на оваа точка.

Повелете г-ѓо Кузманоска.

**БИЛЈАНА КУЗМАНОСКА:**

Почитуван Претседател на Совет, почитувани колеги советници. Комисијата за мандатни прашања, избор и именување одржа седница со точка на дневен ред Предлог -решение за формирање на заедничка Комисија за подготовка на Предлог -актот за воспоставување на меѓуопштинска соработка меѓу Општина Прилеп и Општина Долнени. Врз основа на член 8 од Законот за меѓуопштинска соработка, се формира заедничка комисија за подготовка на Предлог актот за воспоставување на меѓуопштинска соработка меѓу Општина Прилеп и Општина Долнени. За членови на заедничката комисија од Општина Прилеп се именуваат Марија Маркоска Трајаноска и Дарко Андреески. Комисијата ја усвои оваа точка со 4 гласа ЗА и истата ја предлагаме до Советот да биде усвоена.

Ви благодарам.

**ДЕЈАН ПРОДАНОСКИ:**

Ви благодарам за извештајот.

Отворам претрес. Дали некој се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Решение за формирање на заедничка Комисија за подготовка на предлог актот за воспоставување на меѓуопштинска соработка меѓу Општина Прилеп и Општина Долнени?

Констатирам дека Решението е едногласно усвоено.

По точките од **9тата** до **18тата** точка од дневниот ред, кои се однесуваат на Годишните планови за вработување во ЈП за ПУП и основните и средните училишта во општина Прилеп.

Пред да отворам претрес ја повикувам Претседателката на Комисијата за финансирање и буџет г-ѓа Ирена Стерјовска -Локвенец да го поднесе извештајот по однос на овие точки.

Повелете со извештајот.

**ИРЕНА СТЕРЈОВСКА -ЛОКВЕНЕЦ:**

Благодарам Претседателе. Комисијата за финансирање и буџет на одржаната седница, како што спомнав, на 20.06.2023 година на дневен ред ги разгледа и следниве точки: Предлог -одлука за давање согласност за измена на Годишниот план за вработување за 2023 година на ЈП за ПУП -Прилеп. За оваа точка претставник имаше од ова ЈП кој што образложи за кои измени станува збор. Дека станува збор за обезбедување на еден сообраќаен инженер и едно место кое што треба да се надополни поради болест на вработен. Оваа точка предлагаме со 4 гласови ЗА од 4 присутни да се усвои од страна на Советот. Исто така беше разгледана и Предлог -одлука за давање согласност на Годишниот план за вработување во 2024 година од страна на ООУ "Кире Гаврилоски" Прилеп. Во присуство на претставник од ова училиште, Комисијата за финансирање и буџет со 4 гласа ЗА предлага да биди усвоен овој годишен план. Предлог -одлуката за давање согласност на Годишниот план за вработување во 2024 година на ООУ "Рампо Левката" -Прилеп, во присуство на претставник на ова училиште, Комисијата предлага да биде усвоен овој годишен план за вработување. Предлог -одлуката за давање согласност на Годишниот план за вработување во 2024 година на ООУ "Страшо Пинџур" -Прилеп, во присуство на директорот на ова училиште, КФБ предлага да биде усвоен овој Годишен план за вработување. Предлог -одлуката за давање согласност на Годишниот план за вработување во 2024 година на ООУ "Круме Волнароски" -Прилеп, Комисијата за финансирање и буџет предлага да биде усвоена. Предлог -одлуката за давање согласност на Годишниот план за вработување во 2024 година на ООМУ "Ордан Михајлоски -Оцка" -Прилеп, КФБ предлага да биде усвоена. Предлог -одлуката за давање согласност на Годишниот план за вработување во 2024 година на СОУ "Ѓорче Петров" -Прилеп, Комисијата за финансирање и буџет предлага да биде усвоен од страна на Советот. Предлог- одлуката за давање согласност на Годишниот план за вработување во 2024 година на СОУ "Ристе Ристески- Ричко" -Прилеп, Комисијата за финансирање и буџет предлага да биде усвоен. Предлог -одлуката за давање согласност на Годишниот план за вработување во 2024 година на СОУ "Орде Чопела" -Прилеп, Комисијата предлага да биде усвоен од страна на Советот. И Предлог -одлуката за давање согласност на Годишниот план за вработување во 2024 година на СОУ Гимназија "Мирче Ацев" -Прилеп, Комисијата предлага да биде усвоена од страна на Советот.

Благодарам.

**ДЕЈАН ПРОДАНОСКИ:**

Ви благодарам за извештајот.

Отворам претрес по однос на сите овие точки од 9та до 18та точка.

Дали некој се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за давање согласност на Измена на Годишниот план за вработување за 2023 година на ЈП за ПУП Прилеп?

Констатирам дека Одлуката е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на ООУ "Кире Гаврилоски"-Прилеп?

Констатирам дека Одлуката е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на ООУ "Рампо Левката"-Прилеп?

Констатирам дека Одлуката е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на ООУ "Страшо Пинџур"-Прилеп?

Констатирам дека и оваа Одлука е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на ООУ "Круме Волнароски" с.Тополчани -Прилеп?

Констатирам дека и оваа Одлука е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на ООМУ "Ордан Михајлоски -Оцка"-Прилеп?

Констатирам дека Одлуката е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на СОУ "Ѓорче Петров"-Прилеп?

Констатирам дека Одлуката е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на СОУ "Ристе Ристески -Ричко"-Прилеп?

Одлуката е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на СОУ "Орде Чопела"-Прилеп?

Одлуката е едногласно усвоена.

Кој е "ЗА" усвојување на Одлука за давање согласност на Годишниот план за вработување во 2024 година, на СОУ Гимназија "Мирче Ацев"-Прилеп?

И оваа Одлука е едногласно усвоена.

По **19тата** точка од дневниот ред:

-Одлука за определување на локалитет за организирање на "Интернационален фестивал на пиво и скара -Пивофест Прилеп 2023"

Пред да отворам претрес го повикувам Претседателот на Комисија за урбанизам и заштита на животна средина г-дин Зоран Јанкулоски да го поднесе извештајот по однос на оваа точка.

Повелете г-дине Јанкулоски.

**ЗОРАН ЈАНКУЛОСКИ:**

Благодарам Претседателе. Комисијата за урбанизам и заштита на животна средина на истата седница одржана на 20.06.2023 година, како дополнителна точка ја разгледа Предлог -одлука за определување на локалитет за организирање на "Интернационален фестивал на пиво и скара -Пивофест Прилеп 2023". И комисијата ја усвои едногласно точката и му предлага на Советот да ја усвои во предложениот текст.

Благодарам.

**ДЕЈАН ПРОДАНОСКИ:**

Ви благодарам. Отворам претрес.

Дали некој се јавува за збор по однос на оваа точка?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Одлука за определување на локалитет за организирање на "Интернационален фестивал на пиво и скара -Пивофест Прилеп 2023"?

Констатирам дека Одлуката е едногласно усвоена.

По **20тата** точка од дневниот ред:

-Заклучок по измените и дополнувања на Колективен договор за вработените во Општина Прилеп.

Пред да отворам претрес го повикувам Претседателот на Комисијата за статут и прописи г-дин Дарко Андреески да го поднесе извештајот по однос на оваа точка.

Повелете г-дине Андреески.

**ДАРКО АНДРЕЕСКИ:**

Почитувани, на денешната седница на Комисијата за статут и прописи го разгледавме Предлог -измените и дополнувањата на Колективниот договор за вработените во Општината. На Комисијата беа присутни претставник на Синдикалната организација на вработените во Општина Прилеп, како и претставник на општинската администрација. Тие детално не запознаа со содржината на измените, па затоа на Советот му предлагаме да го усвои следниот Заклучок. Советот на Општина Прилеп на седницата одржана на 21.06. ги разгледа измените и дополнувањата на Колективниот договор за вработените на Општина Прилеп и на Градоначалникот му предлага да го потпиши.

Благодарам.

**ДЕЈАН ПРОДАНОСКИ:**

Благодарам.

Отворам претрес по однос на ова прашање.

Дали некој се јавува за збор?

Бидејќи никој не се јавува за збор, ги молам членовите на Советот да се изјаснат.

Кој е "ЗА" усвојување на Заклучок по измените и дополнувања на Колективен договор за вработените во Општина Прилеп?

Дали е некој "ПРОТИВ"? "ВОЗДРЖАН"?

Констатирам дека со 18 гласови ЗА и 1 глас ВОЗДРЖАН, Заклучокот е усвоен.

Од причини што дневниот ред е исцрпен констатирам дека оваа седница е завршена.

Ви благодарам за присуството.

Седницата заврши во 16:28 часот.

Број 09-2168/1 ПРЕТСЕДАТЕЛ

21.06.2023 година на Советот на Општина Прилеп

П р и л е п Дејан Проданоски

СТЕНОГРАФ

Соња Мирческа